Závisí to od toho, čo máš na mysli pod „zápasom s hriechom“. Ak neustále vedome hrešíš, Duch Svätý zjavne neriadi tvoj život ani ťa nenapĺňa. No ak sa pýtaš, či budeš hrešiť aj po naplnení Duchom, odpoveď je áno. Pravdepodobne každý deň sa stane, že urobíš niečo zlé. Riešením môže byť princíp, ktorý nazývame „duchovné dýchanie“. Podobne ako pri fyzickom dýchaní, ide o proces výdychu niečoho nečistého a nádychu niečoho čistého a prospešného. Výdych reprezentuje vyznanie svojho hriechu Pánovi. Nenechal si sa viesť Duchom, ale prebral si vedenie svojho života do svojich rúk – a dopadlo to zle. Vyjadri nad tým svoju ľútosť a pripomeň si, že Boh ti odpustil vďaka Ježišovej smrti na kríži. Nádych zahŕňa prosbu, aby ťa Boh opäť viedol a naplnil svojím Duchom. Nezabúdaj, že on ťa neopustí, ani keď zhrešíš. Naďalej v tebe prebýva – tvoje srdce je jeho chrámom. Musíš sa však naučiť nepretržite poslúchať jeho vedenie, čo nie je jednoduché.  Nikdy nebudeme imúnni voči hriechu. Bezhriešnosť na nás čaká v nebi. Čím viac však budeš duchovne rásť, tým lepšie sa naučíš bojovať s pokušením. No i tak prídu chvíle, keď budeš hrešiť a potrebovať duchovné dýchanie… či si kresťanom prvý, alebo sedemdesiaty rok.